cyanic-selkie/wikianc huggingface dataset:
פרוגי
היסטוריה
החל משנת 2016, חובר האתר, מדי כמה חודשים, לכוכבי הנוער הבולטים של אותה התקופה ובמשך סוף שבוע שלם הם מתפקדים כ"עורכים-אורחים" של האתר. את התקופה מכנים באתר כתקופת "השתלטות", במסגרתה יוצרים ועורכים הכוכבים כתבות תוכן (מלל ווידאו). עד כה השתלטו על האתר: טל מוסרי, ירדן הראל, נועה קירל, כוכבי "מועדון החנונים: הסרט" (שירן סנדל, יון תומרקין, עמית פרקש ועוד), כוכבי "כדברא 2" (גילי איצקוביץ', אור גרוס, דין גרבר, מור סרוסי, אביה מלכה, רועי ניב ושלר ועוד), כוכבי הסרט "עד הקצה" (נאיה פדרמן, מתן לקס, ליעוז הרוש וגילי איצקוביץ'), כוכבי "oboy" (לי בירן, אליאנה תדהר, טום באום, ג'וי ריגר, דניאל גד, אור אשטון, אורי גרוס, יערה בנבנישתי) וכוכבת הרשת אשלי וקסמן בקשי.
החל מחודש אפריל 2017, לפרוגי יש פינה קבועה בתוכנית "בוקר חם" של הזכיינית "רשת", הכוללת סקירה של כל החדשות והאירועים החמים והמעניינים מעולמם של בני הנוער, בהתבסס על כתבות שעלו באותו השבוע לאתר. הפינה מוגשת על ידי משה אבוטבול, סגן העורכת הראשית. הפינה הסתיימה בדצמבר 2017.
ביולי 2017, הפיק האתר את סרט מאחורי הקלעים ("מייקיינג אוף") של "מועדון החנונים – הסרט" עבור סרטי יונייטד קינג. וב-2018, לאור הצלחת המייקינג אוף הראשון, הפיק גם את סרט מאחורי הקלעים של "עד הקצה - ג'סטה 2") ואת סרט מאחורי הקלעים של סרט העלילה של פסטיגל 2018.
דופן התא
דופן התא בחיידקים
דופן תא החיידק נמצאת מחוץ לקרום התא והיא עשויה מפפטידוגליקן (נקרא גם מוראין) הבנוי משרשראות רב-סוכריות חריגות המקושרות בהצלבה על ידי פפטידים חריגים (החריגות נובעת מכך שהם מכילים D-חומצות-אמיניות). דופן התא החיידקית שונה מזו של צמחים ושל פטריות, שעשויה מתאית ומכיטין, בהתאמה. היא שונה גם מזו של חיידק קדום, שלא מכילה פפטידוגליקן. דופן התא חיונית להישרדות החיידקים והאנטיביוטיקה פניצילין מסוגלת להרוג חיידק באמצעות עיכוב של אחד השלבים במהלך ייצור הפפטידוגליקן.
קבאדי
היסטוריה
על אף שלא אומתו, תיאוריות ממקורות שונים קובעות כי מקורו של הקבאדי מהתקופה הוְודית של הודו העתיקה. במחקרים נאמר כי המשחק היה פופולרי בקרב אנשי ידאבה. בשיר שחובר על ידי המשורר המרת'י טוקראם נכתב כי האל קרישנה שיחק את המשחק בצעירותו, בעוד שבמהאבהארטה נכתב על ארג'ונה כי יש בידיו את היכולת לחמוק לתוך אזורים עוינים וגם להוציא אויבים ללא פגע - אמרה אשר מקבילה למשחק הקבאדי. ישנם גם דיווחים על גאוטמה בודהה ששיחק את המשחק בזמנו הפנוי.
ספריית חב"ד
הוצאה לאור ופרסומים
במשך כעשור (תשל"ז-תשמ"ו) יצא לאור כתב העת קובץ "יגדיל תורה" בימה לפרסום אוצרות הספרייה ודיון בהם. בשנת תשס"ט התפרסם חומר נוסף בספר "מבית הגנזים".
תערוכות מתחלפות
מקיץ תשע"ד (2014) עד אלול תשע"ה (ספטמבר 2015) נושא התערוכה היה 'גנזי ספרים' - ספרים מערש הדפוס העברי, כתבי יד עתיקים בני מעל 1,000 שנה דפוסים ראשונים מהתנ"ך, תלמוד, זוהר, רמב"ם ועוד. התערוכה בנויה מ-14 נושאים. הוצג בה דף מאחד הספרים הראשונים בעולם שנדפסו, והספר העברי הראשון המתוארך שנדפס - רש"י על התורה. בשנת תשע"ו פרסם מנהל הספרייה הרב שלום בער לוין ספר בשם "תערוכות הספרייה" - סקירה של 15 תערוכות ספריית חב"ד
קארן פייג'
קארן פייג' (באנגלית: Karen Page) הייתה דמות משנה בדיונית שהופיעה בחוברות הקומיקס דרדוויל ביקום מארוול קומיקס. הדמות הופיעה לראשונה בחוברת Daredevil #1 מאפריל 1964 ונוצרה על ידי הכותב סטן לי והמאייר ביל אברט.
ספריית חב"ד
אוסף שניאורסון במוסקבה
ב-5 באוגוסט 2010 הורה בית המשפט הפדרלי בארצות הברית לממשלת רוסיה להעביר בתוך 30 יום את כל כרכי ספריית שניאורסון הנמצאים בספריות הציבוריות במוסקבה לידי תנועת חב"ד. ההחלטה גרמה למתח דיפלומטי בין ארצות הברית ורוסיה ולהימנעותה של רוסיה מלאשר לאונייה בבעלות הממשלה מלעגון בארצות הברית מחשש כי תעוקל.
קארן פייג'
את דמותה של קארן פייג' בסרט הלייב אקשן "דרדוויל" מגלמת השחקנית אלן פומפאו, בעוד את דמותה בסדרות הטלוויזיה "דרדוויל", "המגנים" ו"המעניש" מגלמת דברה אן וול.
ספריית חב"ד
אוסף שניאורסון במוסקבה
בתחילת 2013 החליטה ממשלת רוסיה בהחלטה חד צדדית, למרות תוצאות המשפט בארצות הברית, כי היא תעביר את הספרים לידי חב"ד ברוסיה והם יופקדו במוזיאון היהודי במוסקבה שקם באותה שנה. בחודש אפריל הודיע הממשל הרוסי כי בכוונתו להעביר את האוסף למוזיאון בשלבים, בשלב ראשון 500 ספרים, ועד סוף 2013 כ-4500 ספרים, שכבר מזוהים כחלק מהאוסף, ולאחר מכן ימיינו ויעבירו את כל השאר.
אנטוניו דה אבראו
משלחות
בנובמבר באותה שנה, לפני שעזב את מלאקה, שלח שגרירים לפגו וסיאם. אלבוקרקי סמך על אבראו ומינה אותו להיות מפקד של צי ארבע אוניות ששטו לחפש אחר "איי התבלין". אבראו היה קפטן באונייה "סנטה קתרינה", סגן המפקד היה פרנסיסקו סרורה האונייה "סבאיה", וכלי שיט ה"קרוואן", היו בפיקודו של סימאו אפונסו ביסאגודו, לאחר שהיה נווט של פרנסיסקו רודריגס, קרטוגרף מיומן שתיעד משלחת זו. עם צוות של 120 פורטוגזים ו 60 עבדים הם הונחו על ידי נווטים מלאיים דרך ג'אווה, איי סונדה הקטנה ואי אמבון לאיי בנדה, לשם הגיעו בתחילת 1512.
הוא נפטר באיים האזוריים לפני שהגיע לפורטוגל היבשתית.
וילייקה
היסטוריה
ב-1793, בעקבות חלוקת פולין, וילייקה עברה לשטח האימפריה הרוסית. תוך זמן קצר ההתיישבות קיבלה מעמד של עיירה והפכה לבירת נפה בתוך פלך מינסק. ב-1842 האזור עבר לפלך וילנה, ווילייקה המשיכה להיות בירת נפה.
סקייטבורדינג במשחקים האולימפיים
הצעה להכללה כספורט אולימפי
בספטמבר 2015 נכלל ענף הסקייטבורדינג ברשימה יחד עם בייסבול, סופטבול, קראטה, גלישה וטיפוס ספורטיבי להכללה באולימפיאדת טוקיו (2020), וביוני 2016 הוועד המנהל של הוועד האולימפי הבינלאומי הודיע כי יתמוך בהצעה לכלול את כל ענפי הספורט הללו באולימפיאדה. לבסוף, ב-3 באוגוסט 2016, כל חמשת ענפי הספורט (כאשר בייסבול וסופטבול נספרים יחד כענף אחד) אושרו לשילוב בתוכנית האולימפית לאולימפיאדת טוקיו.
היינריך אוולד
ביוגרפיה
לאחר מכן עבר לפקולטה לתאולוגיה באוניברסיטת גטינגן כמרצה זוטר. בשנת 1827, לאחר מותו של אייכהורן, מונה אוולד הצעיר לפרופסור-חבר לשפות המזרח בפקולטה לפילוסופיה. לאוולד היה גם ידע בסנסקריט ובספרות הודית, ובסמסטר החורף 1826/27 הרצה בנושא "שפת הספרות והספרות בסנסקריט". ב-1830 נישא למינה גאוס, בתו של המתמטיקאי קרל פרידריך גאוס.
צארייביץ' איוואן איוואנוביץ'
נישואין
בשנת 1566 הוצע כי איוואן בן ה־12 יתחתן עם וירג'יניה אריקוסדוטר, בתו של המלך אריק ה־14 משוודיה, אך הדבר לא קרה. בגיל שבע עשרה התארס איוואן ליבדוקסיה סבורובה, שהוצעה בעבר ככלה עבור הצאר איוואן. ואכן, היא הייתה אחת משנים עשר נשים שהופיעו לפני הצאר במופע כלות לבחירתו. הצאר דחה את יבדוקסיה ככלה לעצמו, אך מאוחר יותר היא נישאה לבנו של הצאר. הצאר רצה שכלתו תייצר יורש במהירות רבה, וזה לא קרה, ולכן הצאר גירש אותה למנזר והשיג לבנו כלה נוספת. אשתו השנייה הייתה פרסקוביה סולובה, שזכתה במהירות באותו גורל כמו קודמתה והוכנסה גם היא למנזר. לאחר מכן השיג הצאר לבנו אישה שלישית, ילנה שרמיטבה, שנמצאה בהריון באוקטובר 1581. קרוב לוודאי שילד זה הופל בסביבות הזמן בו איוואן נרצח בידי אביו בנובמבר 1581.
ג'ון האוקסוורת'
סר ג'ון לדלי אינגליז האוקסוורת' (19 בפברואר 1893 – 3 ביוני 1945) היה גנרל בצבא בריטניה, אשר פיקד על כוחות במהלך מלחמת העולם השנייה.
תחילת דרכו
האוקסוורת' נולד ב-19 בפברואר 1893 בנט ביז, קמברלנד, והתחנך בבית הספר בעיירה, שם הצטיין כשחקן רוגבי, ולאחר מכן למד היסטוריה מודרנית באוניברסיטת אוקספורד. ב-23 בינואר 1914 הוא הצטרף כלוטננט משנה לרגימנט מזרח יורקשייר, ולחם עמו במהלך מלחמת העולם הראשונה, כחלק מהחטיבה ה-18 במסגרת הדיוויזיה ה-6, ולאחר מכן כחלק מהחטיבה ה-64 במסגרת הדיוויזיה ה-21. ביום הראשון של הקרב על הסום הוא היה אחד מהקצינים היחידים בגדודו שלא נפגע בקרבות. על פעולותיו בקרבות הוא עוטר בעיטורי מסדר האימפריה הבריטית, צלב המלחמה הצרפתי וצלב המלחמה הבלגי.
עמנואל מקרון
קריירה פוליטית
בשנים 2006–2009 היה מקרון חבר במפלגה הסוציאליסטית הצרפתית, ומאז ועד 2016 היה עצמאי ולא חבר מפלגה. בשנים 2012–2014 היה סגן מזכיר בארמון האליזה, ושימש כיועץ מיוחד לנשיא פרנסואה הולנד. בין השנים 2014–2016 כיהן כשר הכלכלה, התעשייה ועניינים דיגיטליים בממשלתו הסוציאליסטית של מנואל ואלס, ובתור שר היה אחראי על הרפורמות בשוק העבודה שניסה ממשל הולנד לקדם ב-2016, ללא הצלחה. הנשיא הולנד ספג הפגנות זועמות מצד איגודי עובדים שמחו על הגמישות שעלולה להינתן בדרך זו למעסיקים, לפטר ולשכור עובדים. מקרון האמין שזו הדרך להתניע את הכלכלה הקפואה של צרפת, והתפטרותו באוגוסט 2016 מהממשלה אותתה על כך שאינו מאמין שהמפלגה הסוציאליסטית מסוגלת לכך. מקרון מתואר על ידי חלק מהפרשנים כסוציאל-ליברלי, ואילו על ידי אחרים כסוציאל-דמוקרט. בעת חברותו במפלגה הסוציאלסטית תמך באגף השמרני במפלגה.
מדיניות פנים
לאחר בחירתו בפעם השנייה, קידם תוכנית לשינוי גיל הפנסיה במדינה שעוררה התנגדות רבה. בינואר 2023 התרחשה על רקע זה שביתה כללית.
שירות הביטחון הפדרלי (רוסיה)
תפקידיו כוללים:
לפני הקמת השירות
לקראת סוף שנות ה-80 של המאה ה-20, כשברית המועצות וכלכלתה עמדו לפני התמוטטות והתפרקות מוחלטת, היה הקג"ב אחד מהמוסדות הממלכתיים שהחזיקו מעמד היטב ושרדו את המשברים שיצרו הגלאסנוסט והפרסטרויקה. השמרנים הקומוניסטים שביקשו לשמר את הארגון ביצעו ניסיון הפיכה באוגוסט 1991 נגד מיכאיל גורבצ'וב, הניסיון כשל אך בשל השתתפותן של יחידות הקג"ב בהפיכה, החליט גורבצ'וב לפרק את הארגון, ובספטמבר 1991 הוא פורק.
Goldwing
ביקורות
מרי סירוקי ממגזין "Consequence" כתבה על השיר: "ב-'GOLDWING' המנצנץ והאוורירי, אייליש מאגדת הרמוניות גותיות למקהלה מפחידה. השיר שולח את המאזין לעננים, מפגש חלומי ברגעים האפלים של האלבום, מבלי לדבר על הנושא שמאחורי השיר". באתר "AllMusic" נכתב כי השיר "מפתה את המאזינים בפזמון מלאכי, לפני שהוא מתפוצץ לחיים עם כישרון שבטי המזכיר את תקופתה המוזיקלית המוקדמת של ביורק. בכתבה באתר ynet, כונה השיר "סוחף".
קפטן הוק
בספר פיטר פן
למרות מותו בספר המקורי, דמותו של הוק יצרה רושם רב בקהל הקוראים, ולכן רוב ספרי ההמשך שנכתבו לספר זה מוצאים דרך כלשהי להחזיר את הוק ולעסוק בו בעלילתם כאויבו של פיטר פן.
הוק (סרט)
בסרט "הוק" של סטיבן ספילברג משנת 1991 קפטן הוק מגולם בידי דסטין הופמן. הוק, ששרד את התנין ועשה ממנו מגדל שעון בכיכר הנמל, מחפש טעם לחייו אחרי שפיטר פן התבגר ועזב את ארץ לעולם לא לטובת חיי משפחה בורגניים בלונדון. הוק מחליט לנקום בפיטר פן וחוטף את ילדיו על מנת לזמנו לדו-קרב חוזר. טינקרבל לוקחת את פיטר פן - עכשיו עורך דין מבוגר ואפרורי - במטרה שיילחם בקפטן הוק ויציל את ילדיו. הוק מקצה לטינקרבל 3 יממות על מנת להפוך את פיטר פן לאתגר ראוי לשמו. בינתיים הוק מתחבב על בנו של פיטר, ג'ק, אותו הוא מטפח על מנת לנקום בפיטר פן.
דרנוז'לי
יהודי דרנוז'לי
מספר היהודים שחיו בכפר:
רוי טארפלי
דאלאס מאבריקס (1986–1991, 1995)
לאחר שישה משחקים בעונת נעצר טארפלי בשל נהיגה בשכרות והתנגדות למעצר, והושעה על ידי הליגה למשך חודשיים. בחמשת המשחקים הראשונים של עונת הציג יכולת שיא עם ממוצעים של 24.0 נקודות, 12.3 ריבאונדים ו-2.3 חסימות למשחק, אך במשחק השישי מול אורלנדו מג'יק סבל מקרע ברצועה הצולבת הקדמית ונאלץ להחמיץ את כל המשך העונה. במרץ 1991 נעצר בשנית על נהיגה בשכרות, ומספר חודשים לאחר מכן נעצר על שימוש בקוקאין והושעה על ידי ליגת ה-NBA לצמיתות.
חבר המדינות
התפתחויות
ב-18 באוקטובר 2011 נחתם על ידי 8 מחברי הארגון הסכם סחר חופשי.
מסילות
היסטוריה
הקיבוץ שייך לתנועת הקיבוץ הארצי.
חורשת לנדאו
את החורשה נטע חיים לנדאו ממקימי הקיבוץ. חיים נטע עצי אקליפטוס במטרה ליבש את הביצות שהיו בעמק באותה תקופה. מהחורשה המקורית נשארו עצים בודדים בגלל הקמת בריכות הדגים של הקיבוץ, החורשה ידועה כפינת חמד של בני הקיבוץ, וניתן להגיע אליה מכביש 6667.
ארנולד בקלין
מורשת
גם אדולף היטלר היה ידוע באהבתו ליצירותיו, והחזיק ברשותו 11 ציורים של בקלין.
מרכז-ימין
המהפכה הצרפתית עד מלחמת העולם השנייה
בבריטניה, התנועה השמרנית המסורתית מיוצגת במפלגה השמרנית הבריטית. ראש ממשלת הממלכה המאוחדת השמרני, בנג'מין דיזראלי, ביקש לטפל בבעיות חברתיות המשפיעות על מעמד הפועלים עקב היעדר סיוע מכלכלת הלסה פר, ויצר את שמרנות האומה האחת שלו, שטענה כי חוסר סיוע למעמדות הנמוכים חילק את החברה הבריטית לשני עמים - העשירים והעניים, כתוצאה מיוזמה פרטית חסרת מעצורים, אותה ביקש לפקר. דיזראלי אמר כי הוא תמך באומה בריטית מאוחדת תוך הצגת המפלגות האחרות המייצגות את המעמד הגבוה או המעמד הנמוך. דיזראלי התנגד לסחר חופשי והעדיף פטרנליזם אריסטוקרטי ואת קידום האימפריאליזם. עם זאת, עם תחיית התנועה הסוציאליסטית בעליית מפלגת הלייבור לשלטון והיחלשות המפלגה הליברלית, המפלגה השמרנית עברה להיות לתמוך בקפיטליזם ולהתנגד לסוציאליזם.
לאחר מלחמת העולם השנייה
באירופה, לאחר מלחמת העולם השנייה, קמו מפלגות מרכז-ימין נוצריות-דמוקרטיות כתנועות פוליטיות חזקות, בעוד שהתנועות המסורתיות הקתוליות באירופה נחלשו בעוצמתן. תנועות נוצריות דמוקרטיות הפכו לתנועות מרכזיות באוסטריה, בנלוקס, גרמניה ואיטליה, שכולן סבלו קשות מנזקי מלחמת העולם.
יו דניס
פיטר יו דניס (באנגלית: Peter Hugh Dennis; נולד ב-13 בפברואר 1962) הוא קומיקאי, שחקן, חקיין ומדבב אנגלי. הוא מוכר בעיקר מהיותו חבר בצמד פונט ודניס יחד עם הקומיקאי סטיב פונט, ובגילום דמותו של פיט ברוקמן, האבא בסיטקום "לא ממש סיטקום" (Outnumbered) של ערוץ BBC One. מאז 2005 משתתף דניס בפאנל של התוכנית הסאטירית "Mock the Week" של ערוץ BBC Two. מאז אוקטובר 2014 הוא מככב בסיטקום "Not Going Out" בתפקיד טובי.
ביוגרפיה
לאחר מכן למד דניס גאוגרפיה בסיינט ג'ונס קולג' באוניברסיטת קיימברידג'. עבודת הגמר שלו הייתה "The Spatial Distribution of Elementary Education in 19th-century Wakefield". הוא הצטרף למועדון הדרמה "פוטלייטס" שם הכיר את פונט ואת ניק הנקוק, שהיה נשיא המועדון. השלושה שיתפו פעולה בפרויקטים אחדים ובמופע הרביו השנתי.
קריירה ברדיו ובטלוויזיה
החל מ-16 בפברואר 2012 הגישו דניס וג'וליה ברדבורי תוכנית דוקומנטרית בת ארבעה חלקים בשם "The Great British Countryside". באוקטובר ב-2014 החל דניס להופיע בסיטקום "Not Going Out" בתפקיד טובי.
מארטון הורבאט
קורות חייו
בין השנים 1948–1956, הוא מילא תפקיד מוביל בעליית המדיניות התרבותית והסכמטיות הוולונטרית. ב-1956 תמך בהקמת מפלגה חדשה וחופשית יותר. בנובמבר 1956 דחה את התפקיד כעורך הראשי של היומון החשוב ביותר בהונגריה הנפסבדשאג, שכן קשר את חידוש המפלגה לדמותו של אימרה נאג'. לפיכך נסר חנו בפני ההנהגה החדשה של מפלגת הפועלים הסוציאליסטית ההונגרית (MSZMP) שהחליפה את ה-MDP אחרי המרד ההונגרי ב-1956 וכל תפקידיו הפוליטיים בוטלו. בשנים 1956-1957 היה עובד של המכון ההונגרי לתנועת העבודה, בשנים 1957-1960 הננכ"ל של המוזיאון הספרותי פטפי, בשנים 1960–1963 המנכ"ל של אולפני הקולנוע הוניה (הגדולים ביותר בהונגריה באותה התקופה) ולאחר מכן ב-1963–1966 שוב המנכ"ל של המוזיאון הספרותי פטפי. הוא פרש לגמלאות בשנת 1966.
קוסטאס מנולאס
קונסטנטינוס "קוסטאס" מנולאס (ביוונית: Κωνσταντίνος Μανωλάς; נולד ב-14 ביוני 1991) הוא כדורגלן יווני המשחק בעמדת הבלם בא-שארג'ה ובנבחרת יוון.
קילו (סדרת צוללות)
קילו הוא כינוי נאט"ו לסדרת הצוללות המיוצרת ברוסיה ששמן ברוסית - Па́лтус (דג הליבוט) והמכונות גם Варшавянка.
קרב וייקפילד
הקרב
כללית, עזבו אנשי יורק את תחומי טירת סנדל והסתערו במורד הגבעה לעבר כוחות לנקסטר צפונית להם. אנשי לנקסטר המתינו עד שיגיע צבאו של יורק למרגלות הגבעה, בין סנדל לווייקפילד ואז, כאשר נחשף לחלוטין, סגרו עליו מכל כיוון והקרב החל. מקובל כי בשעה שהתעמת עם כוחות לנקסטר בחזיתו, הותקף יורק בהפתעה מאגפיו ומעורפו, ונותק מאפשרות נסיגה אל הטירה.
אבדות
מקור שנכתב סמוך לתקופה זו (הכרוניקה של גרגורי) טוען כי כ-2,500 אנשי יורק וכ-200 אנשי לנקסטר נהרגו בקרב. מקורות אחרים מוסרים נתונים שונים, הנעים בין 2,200 ל-700 הרוגים בלבד בצד תומכי יורק.
הדוכס מיורק נהרג בקרב או לחלופין נתפס והוצא מיידית להורג. תיאורים מאוחרים של הקרב תומכים בפולקלור, לפיו ספג יורק מהלומה בברכו אשר נטרלה אותו, ירד מסוסו ואז לחם יחד עם מלוויו הקרובים ביותר עד המוות באותה נקודה. אחרים מתייחסים לדיווח שנלקח בשבי (על ידי סר ג'יימס לאטרל מדבונשייר), הושם ללעג בידי שוביו שלאחר מכן ערפו את ראשו.
שירות ביון החוץ של רוסיה
שירות ביון החוץ של רוסיה (ברוסית: Служба внешней разведки; הגייה מקורבת: סְלוּזְ'בָּה וְנֶשְנֵיי רַזְבֶדְקי; ידוע גם בראשי התיבות: ס.ו.ר.) הוא סוכנות הביון הרוסית ואחד הארגונים החשאיים ביותר בקהילת המודיעין הרוסית.
הארגון הוקם ב־18 בדצמבר 1991 לאחר פירוק הק.ג.ב., בעקבות התפרקות ברית המועצות ויונק את שורשיו ממחלקת החוץ של הצ'קה שנוצרה ב־20 בדצמבר 1920. הארגון חודר בין השאר לארגוני טרור ומשתף במידע שירותי ביטחון של בעלות ברית. מטה הארגון ממוקם סמוך לכפר באצ'ורינו, בחבל לנין במחוז מוסקבה, סמוך לתחנת המטרו יאסנבו במוסקבה.
מבנה
המנהל מחויב למסור דו"חות מודיעין לנשיא מדי יום שני והוא חבר במועצת הביטחון. שירות ביון החוץ של רוסיה מוסר, כאמור, דו"חות מודיעין שבועיים לנשיא, אלא שבניגוד ל-CIA האמריקני שמסתפק בשליחת הדו"ח ללא פרשנות אישית, שירות ביון החוץ של רוסיה נוטה להוסיף הערות ופרשנות מודיעינית לגבי התגובה האפשרית למידע מודיעיני מסוים.
ראשי הביון הרוסי
מנהל שירות ביון החוץ של רוסיה הוא בדרגת שר פדרלי ומתוקף תפקידו הוא חבר קבוע במועצה לביטחון לאומי. מנהל שירות ביון החוץ של רוסיה זוכה לאבטחה צמודה של שירות האבטחה הפדרלי של רוסיה.
שירות ביון החוץ של רוסיה בתרבות הפופולרית
בניגוד למקבילו הפנימי, שירות הביטחון הפדרלי, שירות ביון החוץ של רוסיה כמעט שאינו זוכה לסיקור תרבותי בקולנוע ובספרות בשל טבעו החשאי כאחד מארגוני הביון החשאיים ברוסיה ובעולם.
אליפות העולם בכדוריד 1974
בית ב'
המשחקים נערכו במגדבורג, ברלין, דסאו ושוורין.
מנחם שריד
ביוגרפיה
בדברי הספד כתבה עליו הגברת גילי מליק, שעבדה תחת ניהולו בבית הספר התיכון ע"ש רוטברג ברמת השרון ומאוחר יותר הייתה בעצמה מנהלת בית הספר: "מר שריד כשמו כן הוא – מעולם לא פניתי אליו בשמו הפרטי. בשביל כולנו הוא היה 'מר שריד' - איש חינוך שהאמין בסטנדרטים גבוהים, שהפעיל מהלך שלם של אינטגרציה חינוכית מתוך אמונה ש'כור ההיתוך' החברתי צריך לפעול בכל כיתת לימוד. הוא העניק לספורט מקום חשוב בחינוך, ויצר תוכניות משלבות בין לימודים לספורט. "
דקסטר פלטשר
ביוגרפיה
פלטשר הופיע בספין אוף של "Bo! Selecta" ספין בשם "A Bear's Tail" בדמות התסריטאי, אחרי שניק מורן גילם את הדמות בפרק הפיילוט. עוד שיחק בתפקיד קטן בפרק "Final Curtain" של סדרת הטלוויזיה "סדר חדש" של ה-BBC בדמות שחקן בשם טומי ג'קסון. הוא הופיע בפרק "Walking Off Air" בסדרה "Boon" בתפקיד אדי קוטון.
ב-1993 הנחה פלטשר את העונה השלישית של תוכנית הטלוויזיה "GamesMaster" של ערוץ 4. הוא היה אמור להופיע בתוכנית כאורח, אבל כאשר המנחה דומיניק דיאמונד עזב את התוכנית, התבקש להיות המנחה.
חיים אישיים
ב-1997 התחתן פלטשר עם במאית הקולנוע והתיאטרון הליטאית דליה איבלהופטייט. השושבין שלו היה השחקן אלן ריקמן. לפלטשר יש שני אחים שאף הם שחקנים, גרהם פלטשר-קוק וסטיב פלטשר.
ארצות כתר בוהמיה
בית הבסבורג
בשנת 1609 הפך רודולף השני את פראג, בירת בוהמיה, לבירת האימפריה הרומית הקדושה. מתיאס, קיסר האימפריה הרומית הקדושה ומלך בוהמיה, מת בשנת 1617 מבלי שהותיר אחריו יורש ביולוגי. בן דודו, פרדיננד פון שטיריה, ירש אותו כמלך בוהמיה והיה לקיסר פרדיננד השני. הלה היה קתולי אדוק, אשר התחנך על ברכי הישועים, ושאף להחזיר את הקתוליות לגדולתה. משום כך היה בלתי אהוד על ידי תושבי בוהמיה, שהיו קלוויניסטים ברובם (לימים פרוטסטנטים). התנגדותם של תושבי בוהמיה למלכם החדש הייתה הניצוץ שחולל את מלחמת שלושים השנים שהחלה ב-1618, אותה ניתן לחלק לארבעה שלבים עיקריים, שהעיקרי בהם היה המרד הבוהמי. במסגרת המרד, נבחר פרידריך החמישי, הנסיך הבוחר מפפאלץ למלוך על בוהמיה במקומו של פרדיננד השני. אשתו של פרידריך, אליזבת סטיוארט, נסיכת אנגליה וסקוטלנד נקראה גם מלכת הלבבות והייתה אהודה ביותר על אזרחי בוהמיה. היא הייתה ביתו של ג'יימס השישי, מלך סקוטלנד. בקרב ההר הלבן, שנערך סמוך לפראג בשנת 1620, הכניע הקיסר פרדיננד השני את מלך בוהמיה, פרידריך החמישי שנמלט להולנד עם אשתו. בוהמיה נותרה בשליטת ההבסבורגים לאורך שלוש מאות השנים הבאות. בשנת 1635 נחתם שלום פראג, ובו הועברה לוסאטיה לנסיכות הבוחר מסקסוניה.
בשנת 1740 פרצה מלחמת הירושה האוסטרית, ובשלום ברסלאו שנחתם בשנת 1742 קיבל פרידריך השני, מלך פרוסיה את רוב שטחה של שלזיה.
פיליפ וולן
ביוגרפיה
וולן נולד בבנגלור, הודו למשפחה אנגליקנית ונחשף בנעוריו להינדואיזם, בודהיזם, אסלאם, יהדות, סיקיזם וג'ייניזם. לג'ייניזם חש וולן קרבה מיוחדת משום שפילוסופיה זו מתנגדת לפגיעה ביצורים חיים. הוא התחנך בבית הספר 'בישופ קוטון' לבנים, הצטיין בלימודיו וכן באתלטיקה ובאגרוף. בגיל 18 היגר לאוסטרליה ונרשם ללימודי כלכלה באוניברסיטת אדלייד, אותם השלים בשנת 1977, ולאחר מכן למד משפטים באוניברסיטת מלבורן. וולן התמחה בניהול פיננסי והרצה בנושא זה ברחבי העולם. בגיל 34 התמנה לתפקיד סגן נשיא חברת סיטיבנק, וכן היה גם מנכ"ל סיטיגרופ אוסטרליה. בשנת 1985, המגזין הכלכלי 'Australian Business' כלל אותו ברשימת 40 המנכ"לים המבריקים והטובים ביותר באוסטרליה. בשנת 1990, בעקבות ביקור בבית מטבחיים (אותו הגדיר כחוויה הקשה ביותר בחייו) החליט לתרום 90% מהונו הפרטי, החלטה אותה הגדיר כמעשר הפוך, ומאז תרם מיליוני דולרים למאות ארגונים שמקדמים צדק סביבתי, צדק לבני אדם וצדק לבעלי החיים. וולן טוען כי מטרתו היא למות מרושש, וכי בינתיים התוכנית שלו להשגת מטרה זו פועלת כהלכה.
סיימון (סדרת טלוויזיה)
עלילת הסדרה
סימון אמנם נראה כמו ארנבון, אך למעשה הוא ילד קטן ונמרץ. הוא לוקח יוזמה, יצירתי ואף עקשן. הוא לא אוהב להפסיד, אבל מבין שכך הוא לומד מטעויות. סיימון אוהב בעיקר להתלבש כמו גיבור על, אותו הוא מכנה "סופר ארנב".
בדיקת אולטרסאונד דופלר
בדיקת אולטרסאונד דופלר או אולטרה-סונוגרפיית דופלר (Doppler ultrasonography) היא טכניקת הדמיה רפואית העושה שימוש בגלי אולטרה סאונד ובעקרונות אפקט דופלר כדי ליצור הדמיה של תנועת רקמות ונוזלי גוף (בדרך כלל דם), ומהירותם ביחס למתמר. על ידי חישוב שינוי תדירות הגלים המוחזרים עבור נפח מסוים של נוזל, כגון זרימה בעורק או דרך מסתם בלב, ניתן לקבוע ולהמחיש את מהירותו וכיוונו של הזרם.
דופלר טרנס-קרניאלי (TCD)
מודד את מהירות זרימת הדם בכלי הדם התוך-גולגולתיים. בדיקה זו שימושית לאבחון חסימת כלי דם (כגון בשבץ איסכמי), הצרות כלי דם (סטנוזיס), ואזוספאזם כתוצאה ממפרצת סאב ארכנואידלית ובעיות כלי דם נוספות. בדיקות אלו הן יעילות ולא יקרות, והמכשור הופך נייד יותר ולכן נגיש גם לאנשים המרותקים לביתם או למרפאות מרוחקות. בדיקות אלו לרב ילוו בבדיקות נוספות, דוגמת MRI, אולטרה סאונד, בדיקת דופלר של הקרוטיד ו-CT.
בנימין דה-פריס
בנימין דה-פְרִיס (Benjamin de Vries; ב' באב תרס"ה, 2 באוגוסט 1905 – י"ד בחשון ה'תשכ"ז, 28 באוקטובר 1966) היה רב, חוקר תלמוד והלכה, מורה ומחנך, ופרופסור באוניברסיטה העברית.
ביוגרפיה
דה פריס נפטר בסתיו 1966, כשהיה בשנת שבתון בהולנד, בן 61 במותו. הובא לקבורה בבית העלמין קריית שאול בתל אביב.
דברת
היסטוריה
קיבוץ דברת הוקם על ידי קבוצת העבודה "זרעים", אשר הורכבה בעיקר מעולים מגרמניה ומאוסטריה, שעלו לפני מלחמת העולם השנייה (1938). אלה התרכזו במעין חרוד משנת 1942 בציפייה לעליה על הקרקע במקום יישוב משלהם. אליהם התווספו אנשי קבוצת "מדורות" של המכבי הצעיר אשר עברו הכשרה בכפר יחזקאל וכן קבוצה של חיילים משוחררים. המוסדות המיישבים ביקשו ליישב את הגרעין על השטח הנטוש של "מחנה ישראל", אך הדבר התעכב עד לרכישת הקרקע על ידי הקרן הקיימת מידי אגודת ישראל. כדי לא להתעכב יתר על המידה, הוקם הקיבוץ ב-30 באוקטובר 1946 בנקודה זמנית בעמק, למרגלות השטח המיועד להתיישבות הקבע, תוך צפייה להשלמת רכישת הקרקע. את הקיבוץ החדש איישו נציגים של קבוצת העבודה "זרעים", בעוד רוב יתר האנשים נותרו ליד מעין חרוד.
מחלוקת החישוב הכלכלי
טיעונו של מיזס
כדי לאפשר חישוב כלכלי, חלק חיוני בכל מערכת כלכלית מורכבת, יש צורך במנגנון שייקבע את גובהם לפי הצרכים. באופן תאורטי ניתן להניח כי ייתכן מצב שבו כל המידע הרלוונטי לחישוב כלכלי יוחזק בידי אדם אחד או קבוצת אנשים — מעין ועדה שתקבע מהם הצרכים הדוחקים ומהי הדרך היעילה ביותר כדי לענות עליהם. בפועל, אפילו מבחינה תאורטית, מצב כזה ייתכן בקירוב במצב סטטי ולא במערכת כלכלית דינמית.
התגובה הסוציאליסטית
בנקודה זו נכנס פרידריך האייק לעובי קורת הדיון וטען כי כאשר מוציאים אלמנטים של זמן ושל מוגבלות הידיעה ואי וודאות, החישוב הכלכלי הסינתטי, ללא מחירי שוק, אינו אפשרי מנקודת מבט מעשית. בניגוד למיזס, שטען כי חישוב כזה אינו אפשרי גם מבחינה תאורטית, טען האייק כי רעיון החישוב המכני "אינו בלתי אפשרי במובן שהוא כולל סתירה לוגית", אך הדבר אינו מעלה ואינו מוריד, משום שכמות המידע העצומה הכרוכה בחישוב, והעובדה שמידע זה נמצא במידה כלשהי של חלקיות אצל כל השחקנים בשוק הופכת חישוב כזה למורכב מכדי שניתן יהיה לבצעו.
מוסטפא אל-כאזמי
ביוגרפיה
ביוני 2016 התמנה לראשות שירות המודיעין הלאומי. אל-כאזמי היה אחראי על רפורמה לייעול בשירות ועמידה בסטנדרטים בינלאומיים. הוא פיקח על הפסקת הפוליטיזציה של השירות, על יישום שיטות מתקדמות לאיסוף וניתוח מודיעין, וכן על קביעת סדרי עדיפויות להרחבת היקף עבודתו של שירות המודיעין הלאומי. בתקופתו שירות המודיעין הלאומי הרחיב מאוד את תפקידו, בפרט במלחמה בטרור הפנימי וכן מחוץ לעיראק. כמו כן מילא תפקיד עיקרי במלחמתה של עיראק נגד המדינה האסלאמית. סוכנותו מילאה תפקיד מפתח במצוד אחר מנהיג המדינה האסלאמית, אבו בכר אל-בגדאדי.
שמשון בובר
משפחה וילדות
בובר נולד במדינת תירינגן בגרמניה שם גרה משפחתו בעירה רודולשדלטט ב-14 במאי 1932 בן יחיד להוריו קורט בובר והרטה, מבית בוקופצר. אביו ראה עצמו כגרמנים ואימצו את התרבות הגרמנית כדרך חיים. קורט בובר הייתה חנות נעליים והתפרנס בכבוד. עד שעלה היטלר לשלטון ובשנת 1934 הרגישו ההורים שאין מקום להם בגרמניה והחליטו לעלות לארץ ישראל.
שייט בשדות ים
כבר באותה שנה יצא בסירה "ברטי" עם קבוצת שייטים על מנת להשתתף בשיוט רילף בנהריה. בדרך נכנסו לבית הספר לקציני ים עכו. התורן נשבר והוחלף ואחרי הרפתקאות הגיעו במועד לתחילת השיוט וזכו במקום השלישי בין המפרשיות הקטנות. בובר עסק בחינוך גופני בכלל ולא רק בשיט. חניכיו למדו להתגבר על הפחד. מלכתחילה הקפיד בובר לשלב בנות בפעילות ללא שום ויתור.
משפחה שהקים
בשנת 1951 נישא לתמי פרידמן אותה הכיר בנהריה ולזוג נולד בן רובי. הנישואים לא החזיקו מעמד ולאחר שנתיים התגרשו. רובי שינה את שם משפחתו לשלו. למד בנהריה נעשה קצין בצה"ל ומומחה לספורט. נישא לשולה ולהם שלושה ילדים. אימן שחייה במכון וינגייט ויצא לארצות הברית לנהל מכון לרפואה משלימה. רובי שלו ממשיך לאמן שחייה בקריית אונו, כבר כ-50 שנה.
בובר נישא בשנית לאראלה נוימן מקיבוץ שדות ים. לזוג נולדו שתי בנות ובן. הבת הבכורה גלית נולדה ב-4 במאי 1968 גדלה בשדות ים התגייסה ושירתה כפקידת טייסת ברמת דוד. כיום עובדת גלית בובר במחלקת הייצוא של מפעל השיש אבן קיסר.
רליאנט רובין
רליאנט רובין (באנגלית: Reliant Robin) היא מכונית עירונית קטנה, מונעת על ידי 3 גלגלים, עשויה מפיברגלס. הרליאנט רובין מוגדרת כתלת אופן, היא מתוצרת יצרנית הרכב הבריטית רליאנט מוטורס אשר יוצרה בין השנים 1973–1981, ובשנים 1989–2001.
טיילר יאנג
קריירה
בשנת 2016 לוהק יאנג לתפקיד ראשי במיני סדרה בהפקת רשת USA, "עדי ראייה". הוא גילם את פיליפ שיי, נער הומו באומנה של שריף בעיירה קטנה (ג'וליאן ניקולסון), העד לרצח משולש. יאנג גם כיכב בסרט האימה "פולארויד" (2019) בתפקיד קונור בל, לצד קתרין פרסקוט ומדליין פטץ'.
תרבות המערב
סקירה היסטורית קצרה של תולדות התרבות המערבית ותהליכי התפתחותה תתחיל ביוון הקדומה, ולאחריה ברומא העתיקה, גל ההתנצרות שעבר על אירופה במהלך ימי הביניים, תנועות הרפורמה והמודרניזציה שהחלו בתקופת הרנסאנס ועד לתהליך הקולוניאליזציה שגרם להפצתן של מסורות אירופיות ברחבי העולם החל מהמאה ה-16 ועד המאה ה-20.
תרבות המערב בימי הביניים
בימי הביניים תרבות המערב הייתה באירופה בלבד, ובעיקר במערבה ומרכזה. תרבות המערב הייתה נוצרית דתית ותרמה רבות לפיתוח הפאודליזם, ובהמשך גם לשלטון האבסולוטי.
דיוקלזיאן
״דיוקלזיאן״ (״הנביאה״, או ״חייו של דיוקלזיאן״) (במקור: Dioclesian, The Prophetess או The History of Dioclesian) היא אופרה דרמטית (אופרה למחצה) בחמישה חלקים, שהולחנה על ידי הנרי פרסל ונכתבה על ידי תומאס בטרטון. הליברית מבוססת על המחזה "הנביאה״ (במקור: The Prophetess) שנכתבה על ידי ג׳ון פלטשר ופיליפ מסינג׳ר ומבוסס באופן כללי על חייו של הקיסר דיוקלטיאנוס. היא הועלתה לראשונה בסוף מאי 1690 בתיאטרון המלכה, בדורסט גארדן שבלונדון (במקור: London, Queen’s Theatre, Dorset Garden).
אליס ב. טוקלאס
מערכת יחסים עם גרטרוד שטיין
רוג'רס כתב בזיכרונותיו על בנות הזוג, שפורסמו בשנת 1946, כי טוקלאס "הייתה קצת כפופה, וביישנית. היא לא יושבת על כיסא, היא מסתתרת בו. היא לא מסתכלת עליך ישירות. היא תמיד עומדת חצי צעד מחוץ למעגל." ג'יימס מריל כתב שלפני שנפגש עם טוקלאס "ידע על קומתה הנמוכה...אך לא צפה "לקסם קולה המדבר - כמו ויולה בשעת בין הערביים."
חיים מאוחרים יותר
אף על פי שגרטרוד שטיין הורישה חלק ניכר מעיזבונה לטוקלאס, כולל אוסף האמנות המשותף שלהן (חלקו תמונות של פיקאסו) ליחסים הזוגיים לא הייתה הכרה משפטית. מכיוון שרבים מהציורים היו יקרים מאוד, קרובי משפחתה של שטיין פעלו לתבוע אותם, ובסופו של דבר הוציאו אותם ממעונה של טוקלאס. כדי להתקיים הלאה, אליס הסתמכה על תרומות מחברים וכתיבתה כדי להתפרנס.
שלמה פיינגולד
בית פיינגולד
בשנת 1921 נרכש הבית על ידי נוצרייה אמריקאית עשירה, בת לכת המדע הנוצרי בשם ויניפרד ווטרס גטלינג, ונודע כ"בית גטלינג". חלק מן הבניין הושכר למוסדות ההסתדרות, וחלק שימש את הגב' גטלינג להוצאת עיתון בשם "ירושלים החדשה" (New Jerusalem), שבו פירטה את עקרונות הכת. העיתון יצא לתקופה קצרה בשנים 1922–1923 אך לא זכה להצלחה. בשנות השלושים הורתה לפתע גטלינג להסיר את הקומה השלישית מן הבניין. על פי גרסה אחת ציוו עליה ישויות בחלומה להסיר את הקומה, ועל פי גרסה אחרת, הדבר נעשה כדי לחסוך בארנונה. האמת לא נודעה מעולם. בשנת 1937 עזבה הגב' גטלינג את ארץ ישראל ושבה לארצות הברית, והבניין נמכר ליזמים יהודים בשם יצחק פרץ ואברהם חסידוף. מאז עבר הבניין גלגולים רבים, ובשנות ה-90 כאשר התפתח ענף התיירות והמסעדנות בנחלת שבעה הפכה "חצר פיינגולד" לאזור של מסעדות ובתי קפה.
הצבי
ההסדר הביא לעיתון תנופה כלכלית, שנבעה בעיקרה מפרסומות לחנויות בבעלות פיינגולד, ומהדפסת העיתון בבית הדפוס "מצפה" שבבעלות פיינגולד. בכל גיליון, בעמוד האחורי הופיעו פרסומות לעסקים שונים של פיינגולד - מיטות אנגליות, קורות ברזל, או פנקסים גדולים וקטנים, את כולם היה אפשר לקנות "בתנאים נוחים מאוד" אצל ה' שלמה פיינגולד במשרד "הצבי".
פועלו בתל אביב
בשנת 1904 הקים פיינגולד על שפת הים צפונית ליפו, בשכונת מנשייה, מספר בתים להשכרה ובית מלון בשם "בלה ויסטה" (יפה נוף). פיינגולד היה הראשון שניסה לנצל את הפוטנציאל התיירותי של חוף הים באזור, וזאת כמה שנים לפני הקמת תל אביב. רק ב-1922 החלו פרנסי העיר תל אביב לנסות ולחבר את העיר אל הים. הבתים שבנה פיינגולד במקום נקראו "בתי פיינגולד", וכללו גם בית מרחץ וחדרי נופש לתיירים שהגיעו למקום. פיינגולד ופלמר בילו מעתה חלק מזמנם בתל אביב. יש האומרים כי הדמות העומדת בדד בתצלום המפורסם של אברהם סוסקין, המתעד את הגרלת המגרשים לאחוזת בית היא פיינגולד, הצועק למתכנסים "משוגעים - אין שם מים". לסיפור זה אין כל הוכחה, ורבים הסיכויים כי הוא בדוי, אך עם השנים הפך הסיפור ל"אמת ספרותית" ומופיע, למשל, בספר הסיפורים הקצרים על תל אביב, "האור והקסם" שכתב רוביק רוזנטל. נכסיו של פיינגולד בתל אביב נוהלו על ידי אחיו הצעיר של פיינגולד, אייזיק. מלון "בלה ויסטה" היה מן המפוארים בארץ.
בשנת 1930 הוקם דואר מרכזי חדש ברחוב אלנבי 132 והדואר עבר לשם. באותה שנה נקלע פיינגולד לקשיים כלכליים והוכרז כפושט רגל. כל ארבעת נכסיו בתל אביב הוצעו למכירה פומבית ונהרסו לאחר מכן. מבנה בית הדואר נרכש על ידי בנק אשראי, נהרס, ובמקומו הוקם בשנים 1936–1937 מבנה חדש, המשמש כיום את בנק ישראל.
פועלו בעפולה
בעת מאורעות תרפ"ט, כאשר עמדה עפולה בסכנה של התנפלות מצד תושבי ג'נין, רוכזו הילדים והנשים בבית פיינגולד, בקומה השנייה או בחצר הסגורה, עד יעבור זעם.
מחנה העבודה גברסדורף
במחנה נכלאו נשים יהודיות שעבדו בעבודות כפייה במפעלי הטקסטיל של חברות האסה (Hasse), אטריך (Etrich) וברתל (Vereinigte Textilwerke K. H. Barthel). המחנה הוקם בשנת 1941 והפך למחנה משנה של גרוס-רוזן ב-22 במרץ 1944. לדברי אחת הניצולות, היו בערך 70 נשים בצריף אחד. ארוחה אופיינית במחנה הייתה מרק מים ולפת. בהדרגה ירדה איכותן וכמותן של המנות היומיות. עם התמשכות מלחמת העולם השנייה, ירדה מנת הלחם היומית של האסירים ל-220 גרם. המחנה שוחרר על ידי הצבא האדום ב-6 במאי 1945.
שלמה פיינגולד
מורשתו
פעילותו של פיינגולד הותירה אחריה מספר בניינים מפוארים, העומדים אף כיום במרכזי הערים ירושלים, תל אביב, עפולה וטבריה. בשנים חשובות למפעל הציוני שימש פיינגולד ככוח משקיע ויוזם, והביא פרנסה ליהודי הארץ, ופיתוח לעריה. קשריו עם כת בני ישראל הבריטים, ופרשת יחסיו הלא ברורים עם מרגרט פלמר ושתי נשותיו, אליזבת ויהודית, הותירו לו מוניטין מפוקפק במקצת. עם השנים נוצר רושם כי בשנים שבהן גר עם מרגרט ויהודית במלון בטבריה, היה נשוי לשתיהן כאחת, והדבר אף מופיע כעובדה בספרים וכתבות שפורסמו אודותיו, המבלבלים בין אליזבט ובין מרגרט. כפי הנראה מוניטין אלו הביאו לכך שמעולם לא הונצח, ופועלו לא זכה להכרה רשמית כלשהי מטעם מדינת ישראל או התנועה הציונית. על מצבתו בבית העלמין היהודי בטבריה, נכתבו המילים הבאות, שישנם רבים, ביניהם איתמר בן-אב"י הסבורים כי הן משקפות את פועלו: "חלוץ נאמן לארץ ישראל וליושביה".
Overheated
רקע ופרסום
ב-30 ביולי 2021, יום יציאת האלבום, עלה קליפ המילים הרשמי לשיר בערוץ היוטיוב של אייליש.
הרכב ומילים
"OverHeated" הוא שיר מסוג אלקטרו-R&B. קצב השיר נבנה מההפקה של הרצועה הקודמת לו, "Not My Responsibility".
ביקורות
על אף הביקורות החיוביות, ג'ייסון פריידמן ממגזין "Paste" הרגיש כי השיר אינו גמור מבחינה אינסטרומנטלית, וכתב כי ההפקה "ניתנת לריקוד, אך סטטית מדי". באופן דומה, סברה קווין מורלנד מפיצ'פורק כי "OverHeated" הוא אחד מהשירים ה"פחות מבושלים" של האלבום.
בנימין שחור
ביוגרפיה
שחור נולד בירושלים בשנת 1916 לרב משה לייב שחור ולשרה, בתו של דב ימיני ממייסדי פתח תקווה. בצעירותו למד בישיבת עץ חיים, ואחר כך היה פעיל בייסוד תנועת בני עקיבא, ובשנת תרצ"ה התמנה לחבר ההנהלה הארצית של התנועה. בשנת 1939 היה בין מייסדי ישיבת בני עקיבא כפר הרא"ה יחד עם הרב משה צבי נריה.
Caller's Bane
תורות
ברגע שהתור של השחקן מגיע, יש לו 90 שניות לבצע את הפעולות שלו (ברב משתתפים) או זמן בלתי מוגבל (בשחקן יחיד). בכל רגע במהלך התור שלו, שחקן יכול להעביר יצורים לנקודות ריקות סמוכות, במתווה של יצור אחד לאזור ריק אחד בתור אחד. לא ניתן להזיז מבנים ללא עזרת כשפים או לחשים ספציפיים. השחקן יכול גם, פעם אחת בכל סיבוב, "להקריב" מגילה. אפשר להקריב אותה בשביל לצייר שתי מגילות חדשות או כדי להשיג נקודת משאבים (ראה למטה). מומלץ להקריב את המגילות לפני שמתחילים כל מהלך. השחקן יכול להפעיל כמה שיותר מגילות ככל שהמשאבים שלו מאפשרים זאת. סיבוב מסתיים כאשר אחד המשתתפים לוחץ על סמל שעון החול בפינה השמאלית התחתונה. אפשר לצייר מגילה חדשה אחת בכל סיבוב.
פיתוח
ב-10 בדצמבר 2014 Mojang Studios הודיעו ש-Scrolls יעזוב את שלב הבטא שלו וישוחרר רשמית למחרת. Scrolls הותאם גם ל-iOS, אולם אפל דחתה את הבקשה לשחרור המשחק אצלה בגלל מערכת החשבונות של המשחק אשר חייבה שחקנים להירשם לפני המשחק. גרסת ה-iOS בוטלה בסופו של דבר כאשר Mojang הודיעה שיפסיקו את הפיתוח הפעיל של המשחק ביוני 2015.
ישראל באירוויזיון 2011
קדם אירוויזיון 2011
ב-28 בדצמבר 2010 הודיעה רשות השידור שבקדם אירוויזיון ישתתפו מספר אמנים במטרה לבחור את הנציג שייצג את ישראל בתחרות האירוויזיון 2011. רשות השידור פתחה בקול קורא לאמנים להגיש מועמדות לקדם אירוויזיון.
הקדם אירוויזיון שודר ב-8 במרץ והתקיים בהיכל התרבות ראשון לציון בהנחיית שירי מימון ואקי אבני ומנחת הגרין רום לוסי אהריש.
בדפורד
היסטוריה
מאז המאה ה-16, בדפורד וחלק גדול מבדפורדשייר הפכו לאחד מהמרכזים הגדולים ביותר לתעשיית תחרת סלילים באנגליה, ותחרת סלילים המשיכה להיות תעשייה חשובה בבדפורד עד לתחילת המאה ה-20. ב-1660, ג'ון בניאן נכלא בכלא בדפורד ל-12 שנה. שם הוא כתב את הספר מסעות ההלך. חשיבותו של הצמר פחתה כאשר בישול בירה הפך לתעשייה גדולה בעיירה. במאה ה-19, בדפורד הפכה למרכז חשוב להנדסה. החלק הצפוני של העיירה נפגע קשות בשרפה הגדולה של בדפורד ב-1802. 21 שנה לאחר מכן, השיטפון הגדול של בדפורד הציף את רוב העיירה כאשר נהר אוז עלה על גדותיו.
קרחון קול
מקור השם
שמו של הקרחון ניתן לו על ידי הוועדה המייעצת לשמות אנטארקטיים של בריטניה.
מנשה הכהן הגדול
מנשה היה כוהן גדול יהודי (245 - 240 לפנה"ס) בימי בית שני. הוא היה בנו של ידוע הכהן ואחיו של חוניו הראשון.
אות משמיים (סרט, 2006)
אות משמיים (באנגלית: The Omen) הוא חידוש לסרט האימה המצליח משנת 1976 בעל אותו שם, בבימויו של ג'ון מור. ההכרזה על הסרט יצאה לקראת סוף שנת 2005, כאשר מפיקיו התרשמו שיהיה זה גימיק מוצלח לשחררו בתאריך ה-6 ביוני 2006 - תאריך זה ניתן לכתוב גם כ-6.6.6, ובכך נוצר הקשר למספר 666, המקושר לשטן. עקב לוח הזמנים הקצר לא נותר למפיקים זמן רב לעבוד על הסרט והתוצאה הייתה, למעשה, שחזור אחד-לאחד של הסרט המקורי ללא שום שינוי, דבר עליו התרעמו מבקרים רבים.
עלילה
רוברט טס בחזרה לביתו, מוצא את דמיאן, חותך קצוות שיער מהצד האחורי של ראשו ורואה את סימן לידתו, 666. לפתע, רוברט מותקף על ידי גברת ביילוק, אשר לבסוף נדרסת על ידיו. רוברט נוסע לכנסייה יחד עם דמיאן ובדיוק כאשר הוא עומד להרוג את דמיאן, רוברט נהרג על ידי צוות של שוטרי אבטחה. למחרת, דמיאן צופה בלווייתו של אביו בעוד הוא מחזיק את ידו של נשיא ארצות הברית, סנדקו של רוברט. הצילום האחרון של הסרט מראה את דמיאן מסתובב אל עבר המצלמה, ומחייך.
מרד האסירות בטמארה
ב-20 ביוני 2023, פרץ מרד אסירות במרכז הנשים להסתגלות חברתית. המרכז שהוא בית סוהר לנשים, הממוקם בטמארה, הונדורס. על פי החשד, נבעה ההתפרעות כתוצאה מסכסוך בין חברי כנופיות מארה סלבטרוצ'ה (MS-13) וכנופיית באריו 18. ארבעים ושישה בני אדם נהרגו, רובם נשרפו משרפה שפרצה תוך כדי המהומה. הנסיבות המדויקות אודות האירוע בחקירה.
טפשונת משטרים
טפשונת משטרים הוא ספר השירה הראשון של אלקס ריף, שראה אור בשנת 2018 בהוצאת פרדס. הספר מסכם בחמישים שירים את חוויותיה כילדה שעלתה מברית המועצות לישראל. הספר מתאר את החוויות שלה כילדה, את החוויות של משפחתה וקרוביה והאופן בו הם התקבלו בחברה. הספר זכה בפרס ספר הביכורים של מרכז הספר והספריות בישראל ובפרס שרת התרבות למשוררים בתחילת דרכם לשנת תשע״ח. כמו כן, בעקבות הספר זכתה זכתה ריף בפרס מתנאל למשוררת מבטיחה. הספר נערך על ידי יעל גלוברמן ואת השירים מלווים איוריה של וליה רוזנמוויג. הספר הוצא אחרי קמפיין מיקור המונים מוצלח באתר הדסטארט.
שכרות
שִׁכְרוּת היא מצב שבו נמצא אדם בהשפעת אלכוהול. רמת השכרות עולה בהתאם לכמות האלכוהול הנצרכת. בממוצע, האלכוהול מתחיל לתת את אותותיו כעשרים דקות לאחר צריכתו. השפעת האלכוהול אינה אחידה, ומשתנה על פי מספר גורמים.
מרהווי קודוס
MTN - Qhubeka (2014–2018)
ב-2016, פתח קודוס את העונה בספרד וסיים שישי במרוץ "טרופאו סרה די טראמונטנה". לאחר מכן סיים תשיעי בטור של עומאן, כשהוא מסיים שני בקטגוריית הרוכב הצעיר במרוץ. בהמשך העונה, נבחר קודוס לג'ירו ד'איטליה. בעקבות כך הפך קודוס לרוכב האריתראי הראשון שמתחרה בכל שלושת מרוצי הגרנד טור, קודוס סיים את המרוץ במקום ה-37. כמעט חודש אחרי הג'ירו, קודוס סיים שלישי באליפות אריתריאה בנגד השעון ורביעי במרוץ הכביש. לקראת סוף העונה, קודוס נבחר שוב לוואלטה אספנייה, הוא סיים את המרוץ במקום ה-38, שהיה הראשון מבני חברי קבוצתו. בסוף העונה שוב התחרה באליפות העולם עד גיל 23, והגיע במקום ה-20.
ב-2017 קודוס שוב פתח את עונתו בספרד, הוא סיים במקום התשיעי בוולטה ולנסיה. לאחר מכן התחרה בטור של עומאן וסיים במקום הרביעי, 58 שניות אחרי בן הרמנס המנצח, כשהוא מנצח את קטגוריית הרוכב הצעיר במרוץ. הוא סיים במקום ה-11 במרוץ קופי אה בארטלי. באליפות אריתריאה, סיים רביעי בנגד השעון ושלישי במרוץ הכביש. לאחר מכן סיים תשיעי בוואלטה אה בורגוס ונבחר שוב לוואלטה אספנייה, בקטע ה-5 במרוץ, קודוס סיים במקום ה-2 לאחר שהיה חלק מקבוצת בריחה ששרדה עד הסיום, 42 שניות אחרי אלכסיי לוצנקו המנצח. אך קודוס נאלץ לפרוש מהמרוץ במהלך הקטע ה-7, לאחר שהתרסק ונפצע.
דינמו מחוז לנינגרד
היסטוריה
בעונת 2015/2016 הקבוצה הצליחה להבטיח את העפלתה לליגת העל הרוסית בכדורעף, 2 מחזורים לפני סיום העונה.
מגרש הבית
עד 2016 הקבוצה אירחה את משחקיה בהיכל הספורט "אנרגטיק" שבסוסנובי בור, אך בשל חוסר עמידת ההיכל בתנאים הנדרשים מקבוצות ליגת העל, הקבוצה עברה לארח את משחקיה באקדמיה לכדורעף על שם פלאטונוב בעיר סנקט פטרבורג.
Everybody Dies
רקע ופרסום
השיר נכתב על ידי אייליש, יחד עם אחיה, פיניאס או'קונל, שגם הפיק את השיר. "Everybody Dies" היא הרצועה האחת עשרה מתוך אלבומה השני של אייליש, Happier Than Ever.
ביקורות
על אף הביקורות החיוביות, ג'ייסון פריידמן ממגזין "Paste" הרגיש כי השיר אינו גמור מבחינה אינסטרומנטלית, וכתב כי ההפקה "יפה, אך אינה מתובלת". גם ג'ון מרפי מהמגזין הלונדוני "musicOMH" ציין כי הרצועה מרגישה "לא מפותחת". קווין מורלנד מפיצ'פורק סברה כי "האחיזה הקודרת של 'Everybody Dies' באקזיסטנציאליזם כמעט ולא מותירה רושם". האריסון ברוקלהרסט מ-"The Tab" דירג את השיר במקום ה-36 מתוך 47 שיריה של אייליש, וכתב כי השיר הוא "רצועת אלבום בינונית שלא עושה שום דבר רע, אבל מתעסקת קצת יותר מדי בנושאים הקיומיים שלה".
אלכסנדר מלינוב
הקריירה הפוליטית
הוא התנגד להתקרבות ביחסי הקיסרות הגרמנית וממלכת בולגריה והתנגד בנחרצות לכניסת בולגריה למלחמת העולם הראשונה, תוך שהוא מנסה לשכנע את ראש הממשלה וסיל רדוסלאבוב לאמץ קו נייטרלי בסכסוך ובאמצעותו להשפיע על המלך פרדיננד הראשון.
אחריתו
השהות בכלא הבולגרי עשתה שמות במצבו הבריאותי של מלינוב והוא חזר לחיים הפוליטיים כשהוא סובל ממחלת לב שהלכה והחמירה.
רליאנט קיטן
שיתוף הפעולה בין חברת רליאנט לחברת "אוטוקרס" הישראלית
ראשיתה של "אוטוקרס" בשנת 1952, בסדנה חיפאית של המהנדס לדיסלאב שנלר. סדנה זו ייצרה תלת אופן פשוט, שייעודו המקורי חלוקת חלב, ברישיון רליאנט הבריטית (Reliant). באמצע שנות ה-50 חבר אל שנלר איש העסקים יצחק שובינסקי. שובינסקי שאף לפתח תעשיית רכב של ממש ולא להסתפק באותו רכב תלת גלגלי, ובשנת 1957 שינתה הסדנה הקטנה של שנלר את פניה והפכה לחברת "אוטוקרס" (Autocars).
ויני מדיקיזלה-מנדלה
המעבר לדמוקרטיה
בתקופת המעבר ממשטר האפרטהייד לדמוקרטיה, אימצה מדיקיזלה-מנדלה גישה פחות סלחנית כלפי הקהילה הלבנה מאשר בעלה. למרות שוויני ונלסון הופיעו כמלוכדים כשהוא השתחרר, נישואיהם הסתיימו זמן לא רב לאחר מכן, ואחר כך אף התגלה שוויני ניהלה מערכת יחסים אחרת בזמן שנלסון שהה בכלא. לאחר הגירושים, היא אמצה את השם מדיקיזלה-מנדלה, ומונתה להיות סגנית שר האמנות, התרבות, המדע והטכנולוגיה בממשלת פוסט-האפרטהייד הראשונה (מאי 1994). היא הושעתה מתפקידה כעבור קצת פחות משנה בגין חשדות לשחיתות.
מותה
מנדלה סבלה ממחלה קשה, וב-2 באפריל 2018 נפטרה בבית החולים.
רחל הלר
ביוגרפיה
רחל הלר נולדה בשם מרצ'לה אסקולי (Marcella Ascoli) בליבורנו, איטליה,
הלר עלתה לישראל ב-1938,
כתב דימוי (image writing),
נושאים עיקריים ביצירתה
סדרה זו של ציורי שמן ואקריליק על בד ונייר, נעשתה בעקבות מלחמת המפרץ 1991, שהקונספט שלה הוא המומנטום בעקבות המלחמה. הנסיבות וחוסר התכלית של מלחמה זו הותירו אצל האמנית תחושה שהמלאכים שתפקידם לשמור עלינו נטשו אותנו, נופלים נפילה חופשית ממקום מושבם. והאנושות נותרה ללא הגנה.
Out of Focus (1996)
בסדרת עבודות זו האמנית בחרה להשתמש בלוחות אל-חלד, שמשקפים סביבה דינמית, היוצרת מצבים שונים, הנתונים לבחירת המתבונן. בסדרה באה לידי ביטוי התפישה האמנותית של הלר, העוסקת בבחינת מצבים מסובכים ושונים, על מנת להמריץ את היחיד והחברה להתבוננות עצמית ובחינה פנימית. ציורים אלה הם מטפורה למבט האישי והקולקטיבי, כמראה לחיפוש המפגש עם האחר ה"דמיוני" שיוצר גישה שונה לעצמי האמיתי.
אף על פי שהנושא של הסיפור התנ"כי הזה העסיק את האמנית לכל אורך חייה, רחל הלר החלה לעסוק ביצירה החזותית שלו רק בשנות התשעים. עבורה מושג ההקרבה באופן כללי אינו הירואי אלא משחק כוח בין אלוהים לאדם, בה האל מציב בפני האדם דרישה מוחלטת לצייתנות עיוורת. האמנית מתארת התנגשות זו במבנה דמוי מזבח, תוך שימוש בצבעי כחול ואדום; הכחול מייצג את ההתגלות הרוחנית הדורשת הקרבה, האדום מייצג את דם החיים. המזבח מייצג אתר מסורתי קדום בו אנשים רוצים לפייס את האל באמצעות קורבנות אדם. במקרה של יצחק, ההקרבה אינה ממומשת בסופו של דבר, אולם הדרישה לה קיימת.
שבעזים
מאפיינים
כריש זה הוא טורף אכזרי המצוי בטורף העליון בסביבתו, למרות גודלו. טרפו כולל בעיקר מקריני סנפיר כמו חוטמניים, רצועניים וגמפיליים וסילוניות ומגוון גם בסרטנים. הוא עצמו נטרף בידי כרישים גדולים ומדי פעם נידוג ברשתות ומכמורות, אף על פי שאכילה מרובה מהכריש רעילה מאוד. לכריש לא נשקפת סכנה גדולה מהדיג.
אריאל בית הלחמי
אימון קבוצות
בית הלחמי שב לליגת העל במרץ 2015 כאשר מונה למאמן הפועל גלבוע גליל במקומו של ברק פלג אך לא הצליח להשאיר את הקבוצה בליגה. בעונה לאחר מכן זכתה הקבוצה באליפות הליגה הלאומית לאחר ניצחון בחמישה משחקים על אליצור קריית אתא וחזרה לליגת העל. לאחר שהקבוצה סיימה את עונת 2016/17 במקום התשיעי הוארך חוזהו של בית הלחמי בקבוצה בעונה נוספת. גלבוע/גליל סיימה את עונת 2017/8 במקום השישי והודחה על ידי הפועל ירושלים בסדרת רבע גמר הפלייאוף. את עונת 2018/19 החלה גלבוע גליל עם שישה ניצחונות בשמונת המחזורים הראשונים אך אז ספגה שמונה הפסדים רצופים ולבסוף סיימה את עונה במקום העשירי והחמיצה את הפלייאוף. בקיץ 2019 מונה בית הלחמי למאמנה של הפועל תל אביב. בינואר 2020 פוטר בית הלחמי כאשר במאזנה של הפועל תל אביב שישה ניצחונות ועשרה הפסדים. ב-20 ביולי 2020 מונה למאמן הפועל אילת וחתם לשנתיים בקבוצה. אילת סיימה את עונת 2020/21 במקום השלישי וגברה על הפועל חיפה בסדרת רבע גמר הפלייאוף לפני שהודחה על-ידי מכבי תל אביב בחצי הגמר. שחקן הקבוצה קייסי פראת'ר נבחר לשחקן המצטיין של העונה. אילת סיימה את עונת 2021/22 במקום התשיעי והחמיצה את הפלייאוף. כמו כן השתתפה אילת ביורופקאפ והודחה לאחר שלב הבתים הראשון. בתום העונה הוארך חוזהו של בית הלחמי לעונה נוספת.
אסטריקס ואובליקס נגד קיסר
אסטריקס ואובליקס נגד קיסר (בצרפתית: Astérix et Obélix contre César) הוא סרט קומדיה והרפתקאות צרפתי לכל משפחה משנת 1999, שבוים על ידי הבמאי קלוד זידי ומהווה את עיבוד הלייב אקשן הראשון לעלילות "אסטריקס" מאת רנה גוסיני ואלבר אודרזו. עלילת הסרט משלבת מספר קשתות עלילה מסיפורי "אסטריקס", בעיקר "אסטריקס הגאלי", "אסטריקס ומגיד העתידות", "אסטריקס בארץ הגותים", "אסטריקס הלגיונר" ו"אסטריקס הגלדיאטור", לצד בדיחות ואזכורים מעלילות נוספות, כולל דיון הומוריסטי בין קיסר לברוטוס שנלקח מ"אסטריקס וקלאופטרה", ודמותו של האנטגוניסט הראשי, לוציוס דטריטוס, המבוסס על דמותו של טוליוס דטריטוס, האנטגוניסט הראשי בעלילת "אסטריקס והסכסכן מרומא".
עלילת הסרט
יוליוס קיסר חוגג את ניצחונו על גאליה, אך מנגד, מסתיר ממנו לוציוס דטריטוס, יועצו האישי, כי כפר אחד הצליח להתנגד להם. דטריטוס נוסע למוצב הממוקם סמוך לכפר, שם קאיוס בונוס, הקנטוריון המופקד על המוצב, מסביר כי לגאלים יש שיקוי-פלא ההופך אותם לבלתי-מנוצחים. דטריטוס מחליט להפיק לעצמו את השיקוי, וכשהוא שומע שאסטריקס ואובליקס עומדים בראש הכוחות הגאליים, מנסה ולא מצליח לחסל אותם.
במקביל, אל כפר הגאלי מגיע מגיד עתידות נוכל המנבא את הגעתם של גובה המיסים הרומי וכוחותיו; חרף מחאותיו של אסטריקס, הכפר מאמין לו, ולכן כאשר מגיע גבאי מיסים רומי, הם מגרשים את כוחותיו ולוקחים את הזהב. מאוחר יותר, "מגיד העתידות" מסמם ומהפנט את אסטריקס, במטרה ליצור הסחה בזמן שהוא גונב את כספי המיסים; אך החדשות על הגניבה מגיעות לקיסר, שמגיע בעצמו למוצב ודורש את התקפת הלגיון. כשהוא עד לתבוסת צבאו, דורש הקיסר מדטריטוס להכניע את הכפר, אחרת ישליכו לאריות.
נאות גולן
היסטוריה
בשנת 2008 החלה הרחבה גדולה, במסגרתה שווקו 68 מגרשים, מתוכם 28 לחקלאים ו-40 מגרשים קהילתיים.
שמואל פישמן
ביוגרפיה
הוא ואחיו הצעיר פסח (פול) התייתמו מהוריהם בילדותם, ושמואל נשלח לכפר הנוער בן שמן, אך עד מהרה עבר לפנימיית בויאר בירושלים ושם השלים את לימודיו התיכוניים.
פישמן, שלא נישא ולא הביא ילדים, התגורר בגפו בחיפה. הוא נפטר בפתאומיות באפריל 2019, במהלך יום עבודתו, ונטמן בבית העלמין תל רגב בעירו. במותו נאמרו עליו דברי הספד מפי גדולי הפיזיקאים, בהם אריק הלר ומייקל ברי. על מצבתו נכתב:
יישומי כאוס ברפואה
מעבר למחקר הבסיסי בו עסק, התעניין פישמן ביישומי חקר הכאוס גם ברפואה. הוא ועמיתו, הרופא הפנימי ד"ר גיא דורי, יישמו כלים מחקר מערכות דינמיות לשם הבחנה בין סיגנלים קווזי-מחזוריים וכאוטיים אצל לבבות של יונקים בתנאי מעבדה שונים (באמצעות חישוב ממד הקורלציה), ובניטור שינויים בשיפוע של השיא הראשון בסיגנל אק"ג בעת אירוע לבבי כלילי.
האספה הלאומית הגדולה
{{פירושונים|
מסכת על טבע האדם
מסכת על טבע האדם (באנגלית: A Treatise of Human Nature) הוא ספר מאת הפילוסוף הסקוטי דייוויד יום, הנחשב בעיני רבים לעבודתו הפילוסופית החשובה ביותר, ולאחד החיבורים הפילוסופיים המשפיעים ביותר.
משבר האנרגיה העולמי
המשבר
המשבר גרם גם לשינוי דרמטי במאפייני המכוניות הנמכרות. מנועים קטני נפח והנעה קדמית הפכו לרווחיים. מכוניות גדולות (בעיקר אמריקאיות בעלות מנועי V רבי צילינדרים) כמעט ונכחדו כליל. חברות רכב (בעיקר יפניות) שדגמיהן היו חסכוניים מלכתחילה זכו להצלחה, בעוד אחרות ספגו הפסדים אדירים ואיבדו את השוק למתחרים היפניים.
גרהרד וגנר
מלחמת העולם השנייה
במהלך מלחמת העולם השנייה הפך וגנר לראש המחלקה המבצעית של המטה הימי. בתום המלחמה נכח וגנר יחד עם המפקד העליון של הקריגסמרינה, הנס-גאורג פון פרידבורג, וחתם על כניעת הכוחות הגרמנים בצפון גרמניה בלינבורג ב־4 במאי 1945 למפקד הבריטי, ברנרד מונטגומרי.
לאחר המלחמה
בשנת 1951 כתב הצוות ההיסטורי הימי וגנר מאמר שכותרתו "ביקורת על חיבורו של סגן האדמירל אברהרד וייכולד על 'ספינות שטח גרמניות - מדיניות ומבצעים במלחמת העולם השנייה' (הוכרז ב- ONI GHS / 4)".
סוכריות יין
היסטוריה
סוכריות היין הומצאו על ידי חברת הממתקים מיינרד'ס, שנוסדה בלונדון בשלהי המאה ה-19. מפתח הסוכריות היה צ'ארלס גורדון מיינרד, בנו של אחד ממייסדי החברה, שהוציא אותן לשוק בשנת 1909. אביו היה מתודיסט שהתנזר מאלכוהול והסתייג מכך שהחברה תייצר מוצר בעל קשר ליין. נדרש לבנו מאמץ כדי לשכנעו שהסוכריות אינן מכילות יין, ושלמעשה נועדו להוות ממתק שיוכל להוות תחליף לאלכוהול.
הסוכריות
סוכריות יין נבדלות מסוכריות גומי רגילות בכך שהן אינן מצופות בסוכר ומידת המתיקות שלהן מתונה, ועל כן הן חביבות יותר על מבוגרים מאשר על ילדים. המרכיבים העיקריים שלהן הם ג'לטין, חומרי טעם וצבעי מאכל. הן מיוצרות במספר צורות שונות, שכל אחת מהם נושאת שם של יין. למשל, אלו של חברת מיינרד'ס נושאות את השמות פורט, שרי, שמפניה, בורגונדי וקלארט. על פי התקינה בארצות מוצאן מצוין לעיתים על גבי אריזתן שהן אינן מכילות אלכוהול. בשנת 2002 הגיע היקף המכירות העולמי של הסוכריות ל-40 מיליון לירות שטרלינג.
ספר לילדייך
הרקע לכתיבת הספר
הספר הוזמן על ידי ממשלת שוודיה כחלק מקמפיין חינוכי לאומי ללמד אזרחים שוודים על השואה. זה היה הפרויקט הגדול הראשון שיזם ראש ממשלת שוודיה לשעבר Göran Persson בשנת 1997. במהלך דיון פרלמנטרי ביוני 1997, יזם פרסון מסע הסברה על השואה, כולל מה באמת קרה ואיזה ערכים ועמדות הובילו אליה. הפרויקט קיבל את השם "היסטוריה חיה".
משה ויינברגר
ביוגרפיה
ב-1915 התפטר מתפקידיו הרבניים וחזר לניו יורק, הוא הקים מאפיית מצות לפסח ברחוב פיט וממנה התפרנס.
בתו נישאה לצבי הירש אייזנשטיין, אחיו של יהודה דוד אייזנשטיין.
בראיין שו
קריירת מכללות ונבחרת ארצות הברית
בין עונתו השלישית לרביעית באוניברסיטה נבחר שו להשתתף באליפות העולם בכדורסל 1986 כשחקן נבחרת ארצות הברית. במשחק הגמר של הטורניר גברה ארצות הברית על נבחרת ברית המועצות בתוצאה 87–85, ובכך זכתה במדליית הזהב הראשונה שלה בטורניר מאז 1954.
קריירת משחק
בדראפט ה-NBA 1988 נבחר שו בבחירה ה-24, על ידי בוסטון סלטיקס. בעונת הרוקי שלו הציג יכולת מעודדת עם ממוצעים של 8.6 נקודות ו-5.8 אסיסטים למשחק, אולם בשל אי-הסכמות לגבי תנאי החוזה שלו, עזב את הקבוצה בשנת 1989 וחתם על חוזה בקבוצת וירטוס רומא מליגת העל האיטלקית. בעונת חזר לשחק בבוסטון, ורשם שיאי קריירה של 13.8 נקודות, 7.6 ריבאונדים ו-4.7 אסיסטים למשחק. את אותה עונה סיימו הסלטיקס במקום השני באזור המזרחי, אך הודחו מהפלייאוף כבר בסדרת הסיבוב השני על ידי דטרויט פיסטונס.
קריירת אימון
מיד עם פרישתו ממשחק בשנת 2003 מונה שו לסקאוט של הלייקרס, ושנה לאחר מכן עבר לתפקיד עוזר המאמן. עד לשנת 2011 שימש כעוזרם של רודי טומג'נוביץ', פרנק המבלן ופיל ג'קסון בלייקרס, ולאורך התקופה זכה עם הקבוצה בשתי אליפויות NBA, בעונות ו-.
אפל מרטיני
מקור הקוקטייל
אפל מרטיני הוכן לראשונה בעיירה גלרנד, על ידי ברמן אירי בשם ברי לאוורן בסוף שנות ה-70.
אזכורים בתרבות
בסדרת הקומדיה שני גברים וחצי, מרבה אלן להזמין את הקוקטייל הזה.
דב שגב-שטיינברג
ביוגרפיה
ב-2003 מונה לעמוד בראש הנציגות המסחרית של ישראל בקטר. בשובו לישראל ב-2005 מונה כמנהל מחלקת מצרים במשרד החוץ. ב-2008 מונה שגב-שטיינברג לתפקיד שגריר ישראל בדרום אפריקה ושגריר לא-תושב בלסוטו,סוואזילנד, זימבבואה, בוטסואנה ונמיביה. בתפקיד זה כיהן עד 2013.
שבאב אל-ח'ליל
היסטוריה
בינואר 2015 הצטרף לקבוצה עלאא אבו סאלח, שחקן בני סכנין. בקיץ 2015 הצטרף לקבוצה אחמד אבו נאהיה, לשעבר שחקן הפועל אשקלון.
חמור הבית
תיאור
חמור הבית הוא תת-מין ממשפחת הסוסיים. הוא בעל דמיון לסוס, אך ראשו גדול יותר, אוזניו ארוכות וזקופות ולו רעמת שיער דלילה מאשר לסוס, וקול שונה - בעוד הסוס צוהל, החמור נוער. נקבת החמור קרויה אָתון. היריון האתון אורך כשנה ומספר הוולדות הוא אחד. צאצא החמור נקרא עייר. החמור חי בין עשרים לחמישים שנה. מזונו הוא צמחים ועשבים, קש חציר ותבן. אורך גופו 2 מטר, גובה כתפיו 1.25 מטר ומשקלו 300 ק"ג. כאשר מזדווג החמור עם סוסה נולד יצור הכלאיים פרד, בעל חיים עקר.
החמור הוא חיית משק ויש המשתמשים בו כבהמת משא. ביכולתו לשאת משאות מעט כבדים יותר מאשר הסוס, אלא שהוא מגושם ואיטי ממנו בהרבה.
חמור הבית שימש במהלך אלפי השנים בתפקידים שונים, בהם רכיבה והובלת משאות. בדורות האחרונים, עם התפתחות התיעוש, פחתה תפוצתו ברחבי תבל וכיום משמש לצורך ניידות וכבהמת משא, בעיקר בעולם השלישי כמו בכפרים הסמוכים לאזורים הרריים ומרוחקים, שהדרכים בהן אינן עבירות לכלי תחבורה.